
	1.
	Noteikumu konsolidētā versija
24. Azbesta atkritumus pārvadā un apsaimnieko normatīvajos aktos par bīstamo kravu pārvadājumiem, atkritumu un to pārvadājumu uzskaites kārtību un azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu noteiktajā kārtībā.
	Iebildums
Lūdzam papildināt 24.punktu, norādot, kādi normatīvie akti jāievēro pārvadājumu veikšanai - bīstamo kravu pārvadājumi veicami atbilstoši Nolīguma par bīstamo kravu starptautiskajiem pārvadājumiem ar autotransportu (ADR) vai Konvencijas par starptautiskajiem dzelzceļa pārvadājumiem (COTIF) C papildinājuma "Noteikumi par bīstamo kravu starptautiskajiem dzelzceļa pārvadājumiem (RID)" pielikuma nosacījumu prasībām.
Azbests kvalificējams kā 9. klases bīstamā krava ar identifikācijas Nr. UN 2212.
Ministru kabineta 2005. gada 6. septembra noteikumi Nr. 674 "Bīstamo kravu pārvadājumu noteikumi" un Ministru kabineta 2003. gada 29. aprīļa noteikumi Nr. 226 "Noteikumi par bīstamo kravu pārvadāšanu pa dzelzceļu" nosaka, ka bīstamo kravu pārvadājumi veicami atbilstoši Nolīguma par bīstamo kravu starptautiskajiem pārvadājumiem ar autotransportu (ADR) un/vai Konvencijas par starptautiskajiem dzelzceļa pārvadājumiem (COTIF) C papildinājuma "Noteikumi par bīstamo kravu starptautiskajiem dzelzceļa pārvadājumiem (RID)" pielikuma nosacījumu prasībām.

Vienlaikus aicinām izvērtēt iespēju apvienot 22. un 24.punktu, jo norāde uz normatīvajiem aktiem par bīstamo kravu pārvadājumiem jau ir Ministru kabineta 2004. gada 12. oktobra noteikumu Nr. 852 "Darba aizsardzības prasības darbā ar azbestu" 22. punktā.

